BASES REGULADORAS CAIXA DE FINANCIAMENTO LOCAL 2015
ADMINISTRACIÓN LOCAL — Municipal — Illa de Arousa, A (Subvencións, 27/05/2015)

O Pleno deste Concello, en sesión celebrada en data 07 de maio de 2015, acordou a aprobación das Bases reguladoras da Caixa de Financiación Local que se transcribe a continuación: A creación da Caixa de Financiamento Local fundaméntase na posibilidade de dotar de liquidez ás diferentes asociacións e organizacións de productores de ámbito económico, así como ás pequenas e medianas empresas, con sede social e fiscal na Illa de Arousa, en difícil situación económica derivada da crise económica internacional na que se atopa a sociedade na actualidade, o que lles ocasiona problemas de cara á obtención de financiación por parte das entidades bancarias ca que facer fronte ós diferentes compromisos adquiridos ou que se pretenden adquirir no futuro e que favorezan o desenvolvemento das súas actividades. A través da Caixa de Financiamento Local establécense un conxunto de medidas que, con carácter extraordinario e a corto/medio prazo, se destinan a favorecer a obtención de liquidez por parte das diferentes asociacións e organizacións de productores de ámbito económico, e pequenas e medianas empresas, con sede social e fiscal na Illa de Arousa, liquidez que necesitan para o normal desenvolvemento das súas actividades, ca obriga de reembolso dos créditos concedidos no prazo que se acordará en cada caso, sen liquidación de ningún tipo de intereses, salvo o previsto na Base 12ª en sede de reintegro das axudas. Esta iniciativa está subvencionada polo Concello de A Illa de Arousa, existindo unha consignación na partida 433.83000 do vixente orzamento de gastos, aprobado por acordo do Pleno do Concello en sesión celebrada en data 09 de xaneiro de 2015, por importe de 120.000,00 euros, e sendo esta a cantidade máxima a aplicar á mesma. Non obstante procurarase a participación das distintas Administracións Públicas no mesmo, mediante a subscrición, no seu caso, de convenios de colaboración que posibiliten o cumprimento dos obxectivos previstos. Serán obrigas das entidades beneficiarias as seguintes: a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión das axudas contempladas nas presentes bases, na forma e prazos que se establezan. b) Xustificar en prazo o cumprimento dos requisitos e condicións, así como a realización da actividade e o cumprimento da finalidade que determine a concesión da axuda. c) Someterse ás actuacións de comprobación, a efectuar polo órgano concedente. d) Conservar os documentos xustificativos da aplicación dos fondos recibidos en tanto poidan ser obxecto das actuacións de comprobación e control. e) Adoptar as medidas de difusión que no seu caso se establezan para a adecuada publicidade do carácter público da financiación outorgada. f) Proceder ó reintegro das axudas recibidas no suposto de incumprimento das normas reguladoras das mesmas. g) Devolver a xuda concedida no prazo que se sinale, de acordo co establecido nas presentes bases. h) Someterse ás actuacións de fiscalización e ós controis financeiros que correspondan a este Concello. Poderán participar nesta iniciativa as asociacións e organizacións de productores de ámbito económico, así como as pequenas e medianas empresas, que teñan a súa sede social e fiscal no Concello de A Illa de Arousa e que estean debidamente dadas de alta en Facenda. Así mesmo deberán acreditar estar ó corrente no cumprimento das súas obrigas ca Axencia Tributaria e ca Seguridade Social, Xunta de Galicia e Concello de A Illa de Arousa. As axudas serán de í ndole económica, mediante a aportación dunha cantidade a determinar pola Comisión de Valoración, axuda que en ningún caso superará a consignación máxima existente. Son criterios para a distribución das axudas, no caso de asociacións e organizacións de productores de ámbito económico: — Volume de facturación: Ata 15 puntos. — Número de socios: Ata 5 puntos. No caso de pequenas e medianas empresas, o reparto farase tendo en conta a cantidade solicitada e o monta nte global a repartir, calculando a porcentaxe que lle corresponde a cada solicitante e aplicando este sobre a cantidade total existente. Todas aquelas empresas interesadas disporán dun PRAZO DE VINTE DÍAS NATURAIS dende a inserción das presentes bases no Boletín Oficial da Provincia de Pontevedra para a presentación de instancias no modelo que se acompaña como Anexo I e dirixidas ó Sr. Alcalde-Presidente do Concello de A Illa de Arousa, indicando: Ademais se acompañará a seguinte documentación: As pequenas e medianas empresas deberán presentar un compromiso de aportación de aval bancario que garantice a devolución das cantidades prestadas. Estará constituída por: Así mesmo poderán participar nesta Comisión de Valoración, sen formar parte da mesma, un representante de cada asociación ou organización solicitante de axudas, con voz pero sen voto. Os membros da Comisión deberán absterse de intervir, comunicándolle ó Sr. Alcalde-Presidente cando concorra neles algunha das circunstancias previstas no artigo 28 da Lei 30/1992, de 26 de novembro, de réxime xurídico das Administracións Públicas e procedemento administrativo común. Para actuar validamente a Comisión, requirirá a presencia da maioría absoluta dos seus membros. A Comisión de valoración adoptará os seus acordos por maioría simple, entendendo por tal cando os votos afirmativos son máis que os negativos, resolvendo os empates o Sr. Alcalde-Presidente co voto de calidade. Unha vez rematado o prazo de presentación de instancias reunirase a Comisión de Valoración, previa convocatoria realizada polo Sr. Alcalde-Presidente. A Comisión analizará cada unha das solicitudes presentadas, e no caso de que a mesma se atope incompleta, inexacta ou existan dúbidas na súa interpretación, requerirase ó interesado para que proceda á súa subsanación nun prazo máximo de dez días hábiles, indicando que de non facelo se lle terá por desistido da súa solicitude, logo de resolución que deberá ser ditada nos termos previstos no artigo 71 da Lei 30/1992, de 26 de novembro, de Réxime Xurídico das Administracións Públicas e do procedemento administrativo común. Unha vez baremadas todas as solicitudes, a Comisión de Valoración fará unha proposta, que será aprobada por Decreto de Alcaldía, na que se sinalarán as solicitudes aprobadas e as súas condicións, así como as denegadas. Unha vez recibida a confirmación da axuda, o beneficiario dispón dun prazo de DEZ DÍAS HÁBILES para comunicar a aceptación da mesma, así como número de conta bancaria para o ingreso da axuda concedida mediante a presentación de certificación da entidade bancaria correspondente. As pequenas e medianas empresas deberán acompañar no citado prazo, ademais, aval bancario que garantice a devolución das cantidades prestadas, cunha vixencia indefinida e que será devolto unha vez reembolsadas as cantidades entregadas. Para a devolución das axudas establécese un período de carencia de ata o 31 de marzo de 2015. A partires desa data as entidades beneficiarias dispoñen dun prazo máximo de ata tres anos para a devolución das cantidades entregadas, debendo indicar na súa solicitude o prazo que estimen necesario para a devolución, prazo que será aprobado pola Comisión de Valoración en función da cantidade económica outorgada. A devolución realizarase de xeito mensual, na última semana de cada mes, e a cuota a ingresar calcularase dividindo a cantidade a devolver entre o número de meses, resultando unha cantidade idéntica para cada mes. A devolución das axudas deberá realizarse mediante domiciliación bancaria. Son causas de reintegro das axudas recibidas e a esixencia de intereses de demora correspondente dende o momento do pagamento da subvención ata a data na que se acorde a procedencia do reintegro, nos seguintes casos: a) Obtención da axuda falseando as condicións requiridas para iso ou ocultando aquelas que o impedisen. b) Incumprimento total ou parcial do obxectivo, da actividade ou non adopción do comportamento que fundamentan a concesión da axuda. c) Incumprimento da obriga de xustificación ou a xustificación insuficiente. d) Resistencia, excusa, obstrucción ou negativa ás actuacións de comprobación e control financeiro, así como o incumprimento das obrigas contables, rexistrais ou de conservación de documentos cando diso derive a imposibilidade de verificar o emprego dado ós fondos percibidos. O incumprimento da obriga de devolución dos importes mensuais que se aprobaran, no prazo que se sinale, ou a devolución de algún recibo por parte da entidade bancaria na que se atope domiciliado o pago determinará: 1.—En caso de incumprimento da obriga de devolución dunha mensualidade, a liquidación do interés de demora que para cada ano se estableza pola lei de orzamentos xerais do Estado e referente a esa mensualidade.2.—En caso de incumprimento da obriga de devolución de dúas mensualidades consecutivas ou tres alternas, ademais da liquidación do interés de demora que proceda, a devolución da totalidade da axuda concedida pendente de devolver. A concesión de futuras axudas con cargo a este programa queda condicionada ó cumprimento do disposto nas presentes bases. O incumprimento determinará que o responsable non poderá optar ás axudas na seguinte convocatoria que se aprobe. A relación de axudas concedidas, ca identificación da empresa/s beneficiaria/s, prazo de duración e importe das mesmas publicarase na páxina web do Concello de A Illa de Arousa. Así mesmo serán publicadas as solicitudes denegadas, indicando os motivos da súa denegación. A Caixa de Financiamento Local regularase polo establecido nas presentes bases. En todo o non previsto nelas aplicarase o disposto na Lei 9/2007, de 13 de xuño, de Subvencións de Galicia, e Decreto 11/2009, de 08 de xaneiro, polo que se aproba o Regulamento da Lei 9/2007. A interpretación, modificación, resolución e todas as cuestións que se susciten en relación ca aplicación das presentes Bases corresponde á comisión de valoración, e serán resoltas pola Alcaldía-Presidencia, a proposta da comisión de valoración. Os acordos adoptados para a súa resolución porán fin á vía administrativa, e poderán ser impugnados ante a Xurisdicción contencioso-administrativa. D./Dña. ____________________________________________________, maior de idade, con DNI nº ___________________ en representación da entidade ____________________________, con CIF nº ____________________ e domicilio social en ______________________________, (teléfono _____________ ), adicada á actividade de __________________________________, ante o Sr. Alcalde-Presidente do Concello de A Illa de Arousa, comparece e di: a) Que coñece e acepta as Bases reguladoras da Caixa de Financiamento Local, polas que se va a rexir o outorgamento de axudas destinadas a favorecer a obtención de liquidez por parte das diferentes asociacións e organizacións de productores de ámbito económico, e pequenas e medianas empresas, con sede social e fiscal na Illa de Arousa, durante o ano 2015. b) Que desexa ser admitido/a no proceso de concesión das citadas axudas. c) Que son certos todos os datos e documentos que aporta. d) Que adxunta á presente orixinal ou copia compulsada de: Por todo o sinalado, SOLICITO se teña por presentada esta solicitude y sexa admitido/a na convocatoria de axudas ó amparo das bases reguladoras da Caixa de Financiamento Local para o ano 2015. Na Illa de Arousa, a. de. de 2015. Asdo. SR. ALCALDE-PRESIDENTE DO CONCELLO DE A ILLA DE AROUSA (PONTEVEDRA) Na Illa de Arousa a 08 de maio de 2015.—O Alcalde-Presidente, José Manuel Vázquez Vázquez.